**รายงานการประชุม**

**คณะทำงานในการทบทวน ปรับปรุง เปลี่ยนแปลง หรือยกเลิกภารกิจ**

**ขององค์การบริหารส่วนตำบลกุดชุมแสง**

**วันที่ ๒๗ สิงหาคม ๒๕๖๒ เวลา ๙.๐๐ น.**

**ณ ห้องประชุมองค์การบริหารส่วนตำบลกุดชุมแสง**

…………………………………………………………..

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑ | นายประวิทย์ จันทร์ขามป้อม | รองนายก อบต.กุดชุมแสง | นายประวิทย์ จันทร์ขามป้อม |
| ๒ | นางรินรดา วงษ์ชู  | ปลัด อบต.กุดชุมแสง | นางรินรดา วงษ์ชู  |
| ๓ | นางพิรัลรัตน์ เกษมนวกุล | หัวหน้าสำนักปลัด | นางพิรัลรัตน์ เกษมนวกุล |
| ๔ | นายอานนท์ ทักษิณสิทธิ์ | ผอ.กองช่าง | นายอานนท์ ทักษิณสิทธิ์ |
| ๕ | นางสมควร คลังระหัด  | ผอ.กองคลัง | นางสมควร คลังระหัด  |
| ๖ | นางสาวสุรัมภา แก้วเบ้า | ผอ.กองการศึกษา | นางสาวสุรัมภา แก้วเบ้า |
| ๗ | นางสุภัทร ประมูล  | ผอ.กองสวัสดิการสังคม | นางสุภัทร ประมูล  |
| ๘ | นางสาววิชญาดา กระจ่างศรี | นักวิเคราะห์นโยบายและแผนฯ | นางสาววิชญาดา กระจ่างศรี |
| ๙ | นายชัย ได้พร  | ผู้ช่วยนักวิเคราะห์นโยบายและแผน | นายชัย ได้พร  |

**เริ่มประชุมเวลา ๙.๐๐ น.**

เมื่อที่ประชุมพร้อม นายประวิทย์ จันทร์ขามป้อม รองนายก อบต.กุดชุมแสง ประธานคณะทำงานพิจารณาการทบทวน ปรับปรุง เปลี่ยนแปลง หรือยกเลิกภารกิจขององค์การบริหารส่วนตำบล กุดชุมแสง ประธานที่ประชุมฯ กล่าวเปิดประชุมและดำเนินการประชุมคณะทำงานฯ ดังนี้

**ระเบียบวาระที่ ๑ เรื่องประธานแจ้งให้ที่ประชุมทราบ**

**ประธาน**  เชิญเลขานุการชี้แจงรายละเอียดการประชุมในวันนี้

**เลขานุการ** เพื่อให้การอำนวยความสะดวกและตอบสนองความต้องการของประชาชน เป็นไปอย่างรวดเร็วและถูกต้อง สอดคล้องกับพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ ๒) พ.ศ. ๒๕๖๒ มาตรา ๓๓ ให้ส่วนราชการจัดให้มีการทบทวนภารกิจของตนว่าภารกิจใดมีความจำเป็น หรือสมควรที่จะยกเลิกปรับปรุง หรือเปลี่ยนแปลงการดำเนินงานต่อไปหรือไม่ โดยคำนึงถึงยุทธศาสตร์ชาติ แผนแม่บท แผนการปฏิรูปประเทศ แผนพัฒนาเศรษฐกิจและสังคมแห่งชาติ นโยบายของคณะรัฐมนตรีที่แถลงต่อรัฐสภา และแผนอื่นที่เกี่ยวข้อง รวมถึงกำลังเงินงบประมาณของประเทศ ความคุ้มค่าของภารกิจและสถานการณ์อื่นประกอบกัน ดังนั้นเพื่อให้การบริหารงานขององค์การบริหารส่วนตำบลกุดชุมแสง เป็นไปอย่างถูกต้องสอดคล้องกับพระราชกฤษฎีกาดังกล่าว จึงมีคำสั่งแต่งตั้งคณะทำงานในการทบทวน ปรับปรุง เปลี่ยนแปลง หรือยกเลิกภารกิจของส่วนงานภายในองค์การบริหารส่วนตำบลกุดชุมแสง ซึ่งกำหนดให้คณะทำงานฯ มีอำนาจมีหน้าที่ในการพิจารณาถึงภารกิจขององค์การบริหารส่วนตำบล ว่ามีภารกิจใดที่จะต้องดำเนินการให้เป็นไปตามมาตรา ๓๓ แห่งพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ ๒) พ.ศ. ๒๕๖๒ แล้วรายงานผลการดำเนินการพร้อมความเห็นให้นายกองค์การบริหารส่วนตำบลทราบ เพื่อดำเนินการในส่วนที่เกี่ยวข้องต่อไป

**ที่ประชุม รับทราบ**

**ระเบียบวาระที่ ๒ รับรองรายงานการประชุม**

ไม่มี

**ระเบียบวาระที่ ๓ เรื่องเสนอเพื่อพิจารณา**

เรื่อง การพิจารณา ทบทวน ปรับปรุง เปลี่ยนแปลง หรือยกเลิกภารกิจ ขององค์การบริหารส่วนตำบลกุดชุมแสง

**ประธาน**  การประชุมในวันนี้ ได้กำหนดให้มีขึ้น เพื่อให้คณะทำงานฯ ได้พิจารณาปรับปรุงทบทวนภารกิจต่างๆ ขององค์การบริหารส่วนตำบลกุดชุมแสง ให้มีความเหมาะสมกับสภาวการณ์ปัจจุบันมากที่สุด จึงขอให้ทุกท่านช่วยกันพิจารณาและเสนอความคิดเห็นเพื่อประโยชน์ของประชาชนเป็นสำคัญ โดยในรายละเอียดให้ทางเลขานุการฯ ชี้แจง

**เลขานุการ** หลังจากที่ได้มีการทบทวนอำนาจหน้าที่ของคณะทำงานทบทวนภารกิจองค์การ บริหารส่วนตำบลกุดชุมแสง ในข้างต้นแล้ว จึงขอให้คณะทำงานทุกท่านช่วยกันพิจารณาว่ามีส่วนใดที่จะต้องทบทวน ปรับปรุง เปลี่ยนแปลง หรือยกเลิกภารกิจ กระบวนงานหรือไม่

**คณะทำงาน** จากการพิจารณาทบทวนการดำเนินงานในทุกภารกิจขององค์การบริหารส่วนตำบล กุดชุมแสงแล้ว ปรากฏว่าไม่มีภารกิจของส่วนงานใด ที่ต้องปรับปรุง เปลี่ยนแปลง หรือยกเลิกภารกิจ

**มติที่ประชุม** เห็นชอบ

**ระเบียบวาระที่ ๔ เรื่องอื่นๆ**

ไม่มี

**ปิดประชุมเวลา ๑๑.๐๐ น.**

(ลงชื่อ) ผู้จดรายงานการประชุม

 (นางสาววิชญาดา กระจ่างศรี)

 เลขานุการคณะทำงานในการทบทวนฯ ภารกิจองค์การบริหารส่วนตำบลกุดชุมแสง

(ลงชื่อ) ผู้ตรวจรายงานการประชุม

 (นายประวิทย์ จันทร์ขามป้อม)

 ประธานคณะทำงานในการทบทวนฯ ภารกิจองค์การบริหารส่วนตำบลกุดชุมแสง